Document ID: 31995R2350

KOMISSION ASETUS (EY) N:o 2350/95,
annettu 6 päivänä lokakuuta 1995,
banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetusta asetuksesta (ETY) N:o 1442/93 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
komission asetuksessa (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1164/95 (4), säädetään banaanien yhteisöön tuonnin soveltamista koskevista yksityiskohtaisista säännöistä erityisesti toimijaluokkien ja tuontitodistusten myöntämisen edellytysten osalta,
asetuksessa (ETY) N:o 1442/93 vahvistetaan C-luokan toimijaksi hyväksymisen edellytykset ja erityisesti uuden vuosittain myönnettävää määrää koskevan hakemuksen osalta velvoitteet, joiden mukaan vähintään 50 prosenttia toimijalle myönnetystä määrästä on pitänyt käyttää sen vuoden aikana, jona tämä uusi hakemus on tehty; tämän säännöksen ensimmäisen soveltamisvuoden osalta olisi säädettävä tämän säädöksen noudattamistodisteen esittämisen lykkäämisestä kuukaudella sekä lykättävä myös tiettyjen tietojen viimeistä antamispäivää,
tämän asetuksen säännösten on tultava voimaan välittömästi asetuksessa (ETY) N:o 1442/93 säädettyjen määräaikojen huomioon ottamiseksi, ja
tässä asetuksessa säädetyt toimenpiteet ovat banaanien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1442/93 4 artiklan 4 kohdasta poiketen vuonna 1996 myönnettävää määrää koskevat hakemukset on C-luokan toimijoiden osalta jätettävä viimeistään 31 päivänä lokakuuta 1995. Toimivaltaisten viranomaisten on ilmoitettava komissiolle viimeistään 10 päivänä marraskuuta 1995 haettujen määrien kokonaismäärä. Niiden on ilmoitettava toimijoille näille myönnetyt määrät viimeistään 27 päivänä marraskuuta 1995.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä lokakuuta 1995.

Labels: 12
3
17